CELEX: 62010CA0511
Language: mt
Date: 2012-11-08 00:00:00
Title: Kawża C-511/10: Sentenza tal-Qorti tal-Ġustizzja (L-Ewwel Awla) tal- 8 ta’ Novembru 2012 (talba għal deċiżjoni preliminari tal-Bundesfinanzhof — il-Ġermanja) — Finanzamt Hildesheim vs BLC Baumarkt GmbH & Co. KG (Sitt Direttiva tal-VAT — It-tielet subparagrafu tal-Artikolu 17(5) — Dritt għat-tnaqqis tat-taxxa tal-input imħallsa — Oġġetti u servizzi użati kemm għal tranżazzjonijiet taxxabbli kif ukoll għal tranżazzjonijiet eżenti — Kiri ta’ proprjetà għal skopijiet kummerċjali u residenzjali — Kriterju tal-kalkolu tal-proporzjon imnaqqsa tal-VAT)

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/6
            
         Sentenza tal-Qorti tal-Ġustizzja (L-Ewwel Awla) tal-8 ta’ Novembru 2012 (talba għal deċiżjoni preliminari tal-Bundesfinanzhof — il-Ġermanja) — Finanzamt Hildesheim vs BLC Baumarkt GmbH & Co. KG
   (Kawża C-511/10) (1)
   
   (Sitt Direttiva tal-VAT - It-tielet subparagrafu tal-Artikolu 17(5) - Dritt għat-tnaqqis tat-taxxa tal-input imħallsa - Oġġetti u servizzi użati kemm għal tranżazzjonijiet taxxabbli kif ukoll għal tranżazzjonijiet eżenti - Kiri ta’ proprjetà għal skopijiet kummerċjali u residenzjali - Kriterju tal-kalkolu tal-proporzjon imnaqqsa tal-VAT)
   2013/C 9/07
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrent: Finanzamt Hildesheim
   
      Konvenuta: BLC Baumarkt GmbH & Co. KG
   
      Suġġett
   
   Talba għal deċiżjoni preliminari — Bundesfinanzhof — Interpretazzjoni tat-tielet subparagrafu tal-Artikolu 17(5) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni speċjali bil-Malti, Kapitolu 9, Vol. 1, p. 23) — Dritt ta’ tnaqqis tat-taxxa input imħallsa — Oġġetti u servizzi użati kemm għal tranżazzjonijiet taxxabbli kif ukoll għal tranżazzjonijiet eżenti — Kiri ta’ immobbli għal finijiet kummerċjali u residenzjali — Kalkolu tal-proporzjon ta’ tnaqqis skont id-dħul mill-bejgħ tal-inkwilini kummerċjali — Leġiżlazzjoni nazzjonali li tipprovdi li l-kalkolu tal-proporzjon għandu jsir skont il-kejl tal-art tal-immobbli mogħti lil dawn l-inkwilini
   
      Dispożittiv
   
   It-tielet subparagrafu tal-Artikolu 17(5) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li jippermetti li l-Istati Membri jipprivileġġjaw, bħala kriterju ta’ tqassim għall-finijiet tal-kalkolu tal-proporzjoni tat-tnaqqis tat-taxxa fuq il-valur miżjud tal-input dovuta għal operazzjoni partikolari, bħall kostruzzjoni ta’ bini ta’ użu mħallat, kriterju ta’ tqassim differenti minn dak ibbażat fuq id-dħul mill-bejgħ, previst fl-Artikolu 19(1) ta’ din id-direttiva, sakemm il-metodu magħżul jiggarantixxi determinazzjoni iktar preċiża tal-imsemmija proporzjon tat-tnaqqis.
   
      (1)  ĠU C 30, 20.1.2011.